
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 379 

28 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή ποσού και εισοδηματικών κριτηρίων 
χορήγησης επιδόματος Κοινωνικής Αλληλεγγύης 
(ΕΚΑΣ) έτους 2006 στους συνταξιούχους του Δη¬ 
μοσίου και του ειδικού καθεστώτος του Ι.Κ.Α. 1 

Καθορισμός απαραιτήτων δικαιολογητικών για την απο¬ 
δέσμευση των εγγυητικών επιστολών των αλλοδαπών 
εταιρειών που λειτουργούσαν στην Ελλάδα σύμφω¬ 
να με τις διατάξεις του α.ν. 89/1967. 2 

Συγκρότηση Ομάδας Εργασίας για την παρακολούθη¬ 
ση όλων των απαιτούμενων διαδικασιών για τη σύ¬ 
σταση των νέων Εταιριών Παροχής Αερίου (Ε.Π.Α.), 
σύμφωνα με την κείμενη Εθνική και κοινοτική νομο¬ 


θεσία. 3 

Παραχώρηση Πάρκου Φλοίσβου στο Δήμο Παλαιού Φα¬ 
λήρου. 4 

Έγκριση σύμβασης μίσθωσης έργου στο Δήμο Μελισ- 

σίων. 5 

Έγκριση σύμβασης μίσθωσης έργου στο Δήμο Ν. Σμύρ¬ 
νης. 6 

Έγκριση σύμβασης μίσθωσης έργου στο Δήμο Πετρού¬ 
πολης. 7 


Έγκριση σύμβασης μίσθωσης έργου στο Δήμο Ν. Ιωνίας. 8 
Συγχώνευση του Παιδικού Σταθμού Δ.Δ. Αγιάσματος 
Δήμου Κεραμωτής Ν. Καβάλας με τον Παιδικό Σταθ¬ 
μό Δ.Δ. Νέας Καρυάς Δήμου Κεραμωτής Ν. Καβά¬ 
λας, σε ένα ενιαίο Νομικό Πρόσωπο με την επωνυ¬ 


μία «ΠΑΙΔΙΚΟΙ ΣΤΑΘΜΟΙ ΔΗΜΟΥ ΚΕΡΑΜΩΤΗΣ». 9 

Έγκριση σύναψης συμβάσεων μίσθωσης έργου από τη 

Νομαρχιακή Αυτοδιοίκηση Καστοριάς. 10 

Συμπλήρωση της υπ’ αριθμ. 4533/28.7.2004 απόφασής μας 
περί καθορισμού ανώτατου ορίου ημερών εκτός έδρας 
μετακινήσεων υπαλλήλων υπηρετούντων στη Ν.Α. Κο¬ 
ζάνης της Περιφέρειας Δυτικής Μακεδονίας. 11 

Τροποποίηση της υπ’ αριθμ. 583/11.1.1996 απόφασης, περί 
σύστασης αμιγούς Δημοτικής Επιχείρησης με την 
επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ 

ΙΩΑΝΝΙΝΩΝ (Α.Δ.Ε.Ι.)», όπως σήμερα αυτή ισχύει. 12 

Συμμετοχή του Δήμου Πάίων Νομού Αχα'ΐας στο «Σύν¬ 
δεσμο Αξιοποίησης Ανάπτυξης Λίμνης Λάδωνα» 

(Σ.Α.Α.ΛΙ.ΛΑ) στο Νομό Αρκαδίας. 13 

Συγκρότηση και ορισμός μελών της Επιτροπής του άρ¬ 
θρου πρώτου της υπ’ αριθμ. Δ14/43309/5.5.2001 από¬ 
φασης του ΥΠΕΧΩΔΕ. 14 


Α ΠΟΦΑΣΕΙ Σ 

Αριθμ. 30168/0092 (1) 

Αναπροσαρμογή ποσού και εισοδηματικών κριτηρίων χο¬ 
ρήγησης επιδόματος Κοινωνικής Αλληλεγγύης (ΕΚΑΣ) 
έτους 2006 στους συνταξιούχους του Δημοσίου και του 
ειδικού καθεστώτος του Ι.Κ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 και της παρ. 1 
του άρθρου 5 του ν. 2768/8.12.1999 (ΦΕΚ 273 Α'). 

2. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

3. Την υπ’ αριθμ. 37930/ΔΙΟΕ1264/14.10.2005 (ΦΕΚ 1432 
Β') απόφαση του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

4. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Κρατικού Προϋ¬ 
πολογισμού, για το έτος 2006, ύψους 1.481.200 ΕΥΡΩ περί¬ 
που, από την αύξηση του Ε.ΚΑΣ. που καταβάλλεται στους 
συνταξιούχους του Δημοσίου η οποία θα καλυφθεί από τις 
πιστώσεις του Προϋπολογισμού του Υπουργείου Οικονομί¬ 
ας και Οικονομικών και δαπάνη ύψους 150.000 ΕΥΡΩ περί¬ 
που, από την αύξηση του Ε.ΚΑΣ. που καταβάλλεται στους 
συνταξιούχους των Ν.Π.Δ.Δ. η οποία θα καλυφθεί από τις 
πιστώσεις του προϋπολογισμού του Υπουργείου Απασχό¬ 
λησης και Κοινωνικής Προστασίας, αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 1 του άρθρου 1 του ν. 2768/1999 και λαμβάνονται 
υπόψη για την καταβολή του ΕΚΑΣ, αναπροσαρμόζονται 
για το έτος 2006, κατά περίπτωση, ως εξής: 

α. Το συνολικό ετήσιο καθαρό εισόδημα από συντάξεις, 
κύριες και επικουρικές, συμπεριλαμβανομένων και των με¬ 
ρισμάτων ή βοηθημάτων, καθώς και από μισθούς, από ημε¬ 
ρομίσθια και από επιδόματα που προκύπτουν από σχέση 
εξαρτημένης εργασίας, στο ποσό των επτά χιλιάδων εκατόν 
εξήντα πέντε ΕΥΡΩ και εβδομήντα ένα λεπτών (7.165,71). 

β. Το συνολικό ετήσιο ατομικό καθαρό εισόδημα στο ποσό 
των οχτώ χιλιάδων τριακοσίων εξήντα ΕΥΡΩ (8.360,00). 

γ. Το συνολικό ετήσιο οικογενειακό καθαρό εισόδημα 
στο ποσό των δεκατριών χιλιάδων εννέα ΕΥΡΩ και είκοσι 
λεπτών (13.009,20). 

2. Τα ποσά του ΕΚΑΣ της παρ. 1 του άρθρου 1 του ν. 
2768/1999 αναπροσαρμόζονται, κατά περίπτωση, ως εξής: 

α. Για συνολικά ετήσια καθαρά ποσά εισοδήματος από 
κύριες και επικουρικές συντάξεις, μισθούς, ημερομίσθια και 
επιδόματα, μέχρι του ποσού των έξι χιλιάδων πεντακοσίων 
είκοσι πέντε ΕΥΡΩ και ενενήντα ένα λεπτών (6.525,91), σε 
εκατόν εξήντα ΕΥΡΩ και δεκαπέντε λεπτά (160,15). 

β. Για συνολικά ετήσια καθαρά ποσά εισοδήματος από 
6.525,92 ΕΥΡΩ μέχρι του ποσού των 7.165,71 ΕΥΡΩ καταβάλ¬ 
λεται ποσό ΕΚΑΣ σύμφωνα με τα παρακάτω: 

ΠΟΣΟ ΕΙΣΟΔΗΜΑΤΟΣ - ΠΟΣΟ ΕΚΑΣ 
Από 6.525,92 μέχρι 6.781,86 ΕΥΡΩ -120,11 ΕΥΡΩ 
Από 6.781,87 μέχρι 6.952,43 ΕΥΡΩ - 80,08 ΕΥΡΩ 
Από 6.952,44 μέχρι 7.165,71 ΕΥΡΩ - 40,04 ΕΥΡΩ 
Η απόφαση αυτή, η ισχύς της οποίας αρχίζει από 1.1.2006, 
να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ Σ. ΤΣΙΤΟΥΡΙΔΗΣ 

-*- 

Αριθμ. ΙΕ/10493/2083 (2) 

Καθορισμός απαραιτήτων δικαιολογητικών για την απο¬ 
δέσμευση των εγγυητικών επιστολών των αλλοδαπών 
εταιρειών που λειτουργούσαν στην Ελλάδα σύμφωνα 
με τις διατάξεις του α.ν. 89/1967. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα», που κυρώθηκε με το 
άρθρο πρώτο του π.δ. 63/2005 (Α' 98). 

β. Το π.δ. 81/21.3.2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

γ. Την υπ’ αριθμ. 37930/ΔΙΟΕ 1264/14.10.2005 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Φ.Ε.Κ. 1432/Β/14.10.2005). 

δ. Τις διατάξεις του α.ν. 89/1967 «περί εγκαταστάσεως 
εν Ελλάδι Αλλοδαπών Εμποροβιομηχανικών Εταιρειών», 
(ΦΕΚ 132 Α/1967) όπως τροποποιήθηκε με το ν. 3427/2005 
κεφάλαιο ΣΤ (ΦΕΚ 312 Α'/27.12.2005). 

ε. Το π.δ. 178/2000 «Οργανισμός του Υπουργείου Εθνικής 
Οικονομίας» (ΦΕΚ 165/Α1), όπως ισχύει, αποφασίζουμε: 

ΑΡΘΡΟ 1 

1. Οι αλλοδαπές εταιρείες του α.ν. 89/1967 που λειτουρ¬ 
γούσαν στην Ελλάδα στις 31.12.2005, προκειμένου να ζητή¬ 
σουν την αποδέσμευση των κατατεθειμένων εγγυητικών 
τους επιστολών, οφείλουν να υποβάλουν στην Διεύθυνση 
Κεφαλαίων Εξωτερικού του Υπουργείου Οικονομίας και 
Οικονομικών, πιστοποιητικά από τις παρακάτω Δημόσιες 
Αρχές: 

α. Από την οικεία Δ.Ο.Υ στην οποία υπάγεται η εταιρεία, 
ότι η εταιρεία δεν έχει φορολογική εκκρεμότητα για τη 
φορολογική περίοδο μέχρι 31η Δεκεμβρίου 2005. Βάσει 
της υπ’ αριθμ. 1022 ΠΟΑ (αριθμ. 1013874/390/ΔΜ/9.2.2006) 
της Γ ενικής Διεύθυνσης Φορολογικών Ελέγχων, ο σχετικός 
τακτικός έλεγχος της οικείας Δ.Ο.Υ. θα πρέπει σε κάθε 
περίπτωση να έχει ολοκληρωθεί το αργότερο εντός τεσ¬ 
σάρων (4) μηνών από την υποβολή των σχετικών αιτήσεων 
εκ μέρους των ενδιαφερομένων εταιρειών, και 


β. Από τη Διεύθυνση Τελωνείων Αττικής (Τμήμα Τελωνει- 
ακών Διαδικασιών) του Υπουργείου Οικονομίας και Οικο¬ 
νομικών, ότι ουδεμία οικονομική οφειλή υπάρχει εις βάρος 
της ενδιαφερόμενης εταιρείας. Επιβατικά αυτοκίνητα και 
είδη οικοσκευής των αλλοδαπών υπαλλήλων των εν λόγω 
εταιρειών που είχαν εισαχθεί κατ’ εφαρμογή των διατάξεων 
του α.ν. 89/1967 θα πρέπει να τακτοποιηθούν βάσει των 
οριζομένων στο άρθρο 32 του ν. 3427/2005, το αργότερο 
μέχρι 28.6.2006. 

2. Βάσει του άρθρου 35 του ν. 3427/2005 όλες οι ατομικές 
διοικητικές πράξεις που είχαν εκδοθεί κατ’ εφαρμογή του 
α.ν. 89/1967 καταργήθηκαν από 1.1.2006. Συνεπώς οι εμπλε¬ 
κόμενες στην εφαρμογή των παραπάνω ρυθμίσεων Δημό¬ 
σιες Υπηρεσίες, δεν θα ζητούν απόφαση ανάκλησης της 
εγκριτικής αδείας ή ΦΕΚ των ενδιαφερομένων εταιρειών. 

ΑΡΘΡΟ 2 

1. Από τις διατάξεις της παρούσης δεν προκαλείται δα¬ 
πάνη του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2006 

Ο ΥΦΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

Αριθμ. Δ1/5950 (3) 

Συγκρότηση Ομάδας Εργασίας για την παρακολούθηση 
όλων των απαιτούμενων διαδικασιών για τη σύσταση 
των νέων Εταιριών Παροχής Αερίου (Ε.Π.Α.), σύμφωνα 
με την κείμενη Εθνική και κοινοτική νομοθεσία. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε με 
το άρθρο πρώτο του π.δ. 63/2005 (ΦΕΚ Α' 98). 

β. Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 168) όπως 
τροποποιήθηκε και συμπληρώθηκε με το π.δ. 191/1996 (ΦΕΚ 
Α' 154), σε συνδυασμό με το π.δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
Α' 19) και το π.δ. 122/2004 «Ανασύσταση του Υπουργείου 
Τουρισμού» (ΦΕΚ Α' 85). 

γ. Το ν. 2364/1995 «Περί Σύστασης του Σώματος Ενερ¬ 
γειακού Ελέγχου και Σχεδιασμού. Εισαγωγή, μεταφορά και 
εμπορία και διανομή φυσικού αερίου και άλλες διατάξεις» 
(ΦΕΚ Α' 252/6.12.1995), όπως τροποποιήθηκε και ισχύει. 

δ. Το ν. 2773/1999 «Απελευθέρωση της αγοράς ηλεκτρι¬ 
κής ενέργειας «Ρύθμιση θεμάτων ενεργειακής πολιτικής 
και λοιπές διατάξεις» (ΦΕΚ Α' 286) όπως τροποποιήθηκε 
και ισχύει. 

ε. Το ν. 3175/2003 «Περί Αξιοποίησης του γεωθερμικού 
δυναμικού, τηλεθέρμανση και άλλες διατάξεις» (ΦΕΚ Α' 
207/29.8.2003), όπως τροποποιήθηκε και ισχύει. 

ζ. Την οδηγία 55/2003/ΕΚ του Ευρωπαϊκού Κοινοβουλίου 
και του Συμβουλίου της 26.6.2003 «σχετικά με τους κοινούς 
κανόνες για την εσωτερική αγορά φυσικού αερίου και την 
κατάργηση της οδηγίας 98/30/ΕΚ». 

στ. Το ν. 3428/2005 «Περί Απελευθέρωσης Αγοράς Φυσι¬ 
κού Αερίου» (ΦΕΚ Α' 313/27.12.2005). 

η. Την υποχρέωση της ΔΕΠΑ ΑΈ. να προβεί σε όλες τις 
απαραίτητες ενέργειες που αναφέρονται στην παράγραφο 

6 του άρθρου 4 του ν. 2364/1995 για τη δημιουργία και 
λειτουργία νέων Ε.Π.Α, αποφασίζουμε: 

1. Συγκροτείται Ομάδα Εργασίας ως εξής: 

Α) Πρόεδρος: 

Νικόλαος Στεφάνου, Γενικός Γραμματέας Υπουργείου 
Ανάπτυξης. 

Β) Μέλη της επιτροπής οι: 

• Νικηφόρος Κανιούρας, Νομικός Σύμβουλος του Νομικού 
Συμβουλίου του Κράτους. 

• Αχιλλέας Κύρτσης, Ειδικός Συνεργάτης Υπουργού Ανά¬ 
πτυξης. 

• Ολυμπία Τσαγκαράκου, Προϊσταμένη Διεύθυνσης Εγκα¬ 
ταστάσεων Πετρελαιοειδών. 

• Ασημένια Μπενάκη, Υπάλληλος του Υπουργείου Ανά¬ 
πτυξης, Μηχανικός. 

• Γεώργιος Πολυχρονίου, Γενικός Διευθυντής ΔΕΠΑ 
Α.Ε. 

• Νικόλαος Κατσής, Προϊστάμενος ΔΕΠΑ Α.Ε., Μηχανι¬ 
κός. 

• Αικατερίνη Ηλιάδου, Ειδικός Επιστήμονας, Νομικός. 

• Γεράσιμος Αυλωνίτης, Ειδικός Επιστήμονας, Μηχανι¬ 
κός. 

Γ) Γραμματέας της επιτροπής ορίζεται η Μαρία Χιονίδη, 
Υπάλληλος Υπουργείου Ανάπτυξης. 

2. Κατά ενότητες το έργο της επιτροπής αναλύεται κα¬ 
τωτέρω: 

α) Καθορισμός των προϋποθέσεων για τη χορήγηση άδει¬ 
ας διανομής και προμήθειας φυσικού αερίου στη ΔΕΠΑ Α.Ε. 
σύμφωνα με την κείμενη εθνική και κοινοτική νομοθεσία. 

β) Επεξεργασία του φακέλου για την υποβολή αίτησης 
παρέκκλισης, σύμφωνα με τις παρ. 4 και 5 του άρθρου 28 
της Οδηγίας 2003/55/ΕΚ. 

γ) Παρακολούθηση της διαδικασίας αίτησης παρέκκλι¬ 
σης. 

δ) Επεξεργασία του σχεδίου Υ.Α. για τους όρους και 
τις προϋποθέσεις διενέργειας διαγωνισμού για την ανά¬ 
δειξη ιδιώτη επενδυτή, που θα συμμετέχει στις Ανώνυμες 
Εταιρίες Παροχής Αερίου (νέες ΕΠΑ), που προβλέπεται 
να συσταθούν (άρθρο 21 του ν. 3428/2005) στις περιοχές 
Στερεός Ελλάδος και Εύβοιας, Κεντρικής Μακεδονίας και 
Ανατολικής Μακεδονίας και Θράκης. 

ε) Παρακολούθηση της εξέλιξης της αίτησης καθεστώτος 
ενίσχυσης στην Ε.Ε., για τη χορήγηση κρατικής χρηματο¬ 
δότησης στις νέες Ε.Π.Α. 

στ) Παρακολούθηση της διαδικασίας σύνταξης των τευ¬ 
χών του δημόσιου διεθνούς διαγωνισμού (άρθρο 21 του ν. 
3428/2005 και παρ. 6, άρθρο 4 του ν. 2364/1995), για την 
ανάδειξη ιδιώτη επενδυτή που θα συμμετέχει στις Ανώνυ¬ 
μες Εταιρίες Παροχής Αερίου. 

2. Το ανωτέρω έργο της Ομάδας Εργασίας πρέπει να 
ολοκληρωθεί σε διάστημα δώδεκα (12) μηνών. 

3. Για την εκπλήρωση του έργου της, η Ομάδα Εργασίας 
μπορεί να συνεργάζεται με τις εμπλεκόμενες υπηρεσίες 
και φορείς. Επίσης μπορεί να ζητηθεί η αρωγή εμπειρο¬ 
γνωμόνων, σε οικονομικά, τεχνικά και λοιπά επιστημονικά 
θέματα. 

4. Η ισχύς της παρούσης άρχεται αναδρομικά από 1.3.2006 
που συνεδριάζει η επιτροπή. 

5. Η αμοιβή του προέδρου, των μελών και του γραμματέα 
της επιτροπής θα καθοριστεί με απόφαση των Υπουργών 
Οικονομίας και Οικονομικών και Ανάπτυξης, σύμφωνα με 
τις διατάξεις του άρθρου 17 παρ. 2γ του ν. 3205/2003 και 
η σχετική δαπάνη θα βαρύνει τον ΚΑΕ 0515 του τακτικού 
προϋπολογισμού των υπηρεσιών Ενέργειας του Υπουργείου 
Ανάπτυξης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθμ. 3778 (4) 

Παραχώρηση Πάρκου Φλοίσβου στο Δήμο Παλαιού Φα¬ 
λήρου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθο 260 του π.δ. 410/1995 «περί Κοινοτικού και 
Δημοτικού Κώδικα» (ΦΕΚ 231/Α/95). 

2. Το ν. 2636/1998 «Σύσταση εταιριών για την οργάνωση 
καλλιτεχνικών εκδηλώσεων και για τη διαχείριση της πε¬ 
ριουσίας του Ε.Ο.Τ., σύσταση Εθνικού Συμβουλίου Τουρι¬ 
σμού και τροποποιήσεις της νομοθεσίας για τον τουρισμό» 
(ΦΕΚ 198/Α) όπως τροποποιήθηκε με το ν. 2837/2000 (ΦΕΚ 
178/Α/2000). 

3. Τις διατάξεις του άρθρου 39 του ν. 3105/2003 «Τουριστι¬ 
κή εκπαίδευση και κατάρτιση, ρυθμίσεις για τον τουρισμό 
και άλλες διατάξεις» (ΦΕΚ 29/Α/2003) καθώς και τις διατά¬ 
ξεις του άρθρου 49 του ν. 3220/2004 (ΦΕΚ 15/Α/28.1.2004). 

4. Το π.δ. 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

5. Το π.δ. 32/2006 (ΦΕΚ 35/Α') «Αποδοχή παραίτησης με¬ 
λών της Κυβέρνησης και Υφυπουργών». 

6. Το π.δ. 33/2006 (ΦΕΚ 35/Α/15.2.2006) «Διορισμός μελών 
της Κυβέρνησης και Υφυπουργών». 

7. Τις διατάξεις του άρθρου 2 του νόμου 3270/8.10.2004 
(187/Α711.10.2004) «Αρμοδιότητες του Υπουργείου Τουριστι¬ 
κής Ανάπτυξης και θέματα Τουρισμού». 

8. Την υπ’ αριθμ. Υ165/16.6.2005 (ΦΕΚ 150/Γ/22.6.2005) κοι¬ 
νή απόφαση του Πρωθυπουργού και του Υπουργού Του¬ 
ριστικής Ανάπτυξης «Διορισμός Γενικού Γραμματέα του 
Υπουργείου Τουριστικής Ανάπτυξης». 

9. Την υπ' αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
Β/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

10. Την υπ’αριθμ. 37930/ΔΙΟΕ 1264 (ΦΕΚ 1432/Β/14.10.2005) 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών». 

11. Την υπ’αριθμ. 349/12.9.2005 απόφαση του Δημοτικού 
Συμβουλίου Παλαιού Φαλήρου. 

12. Την υπ’αριθμ. 205/5.9.2005 απόφαση του Διοικητικού 
Συμβουλίου της Ανώνυμης Εταιρείας «ΕΛΛΗΝΙΚΑ ΤΟΥΡΙ¬ 
ΣΤΙΚΑ ΑΚΙΝΗΤΑ». 

13. Την υπ’αριθμ. 13781/14.11.2005 κοινή υπουργική απόφαση 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Τουριστικής 
Ανάπτυξης για την παραχώρηση του Πάρκου Φλοίσβου στο 
Δήμο Παλαιού Φαλήρου (ΦΕΚ 1669/Β/30.11.2005). 

14. Το με αριθμό πρωτοκόλλου 1293/17.1.2006 αίτημα του 
Δήμου Παλαιού Φαλήρου, αποφασίζουμε: 

1. Αντικαθιστούμε την περίπτωση Ζ' της παραγράφου 3 
της ως άνω 13781/14.11.2005 κοινή υπουργική απόφαση (ΦΕΚ 
1669/Β/30.11.2005) ως ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ζ. Ο Δήμος οφείλει να προχωρήσει άμεσα και πάντως 
εντός τριμήνου από την υπογραφή του πρωτοκόλλου πα¬ 
ράδοσης και παραλαβής στην εκτέλεση των υποχρεώσεων 
που αναφέρονται στις παραγράφους Δ και Ε και εντός έξι 
(6) ετών στην ολοκλήρωση των έργων ανάπλασης (παρά¬ 
γραφος Α). 

2. Κατά τα λοιπά ισχύει ως έχει η υπ’ αριθμ. 13781/14.11.2005 
κοινή υπουργική απόφαση των Υπουργών Εσωτερικών Δη¬ 
μόσιας Διοίκησης και Αποκέντρωσης, Οικονομίας και Οικο¬ 
νομικών και Τουριστικής Ανάπτυξης για την παραχώρηση 
του Πάρκου Φλοίσβου στο Δήμο Παλαιού Φαλήρου (ΦΕΚ 
1669/Β/30.11.2005). 

3. Με την παρούσα απόφαση δεν προκαλείται επιπλέον 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

ΦΑΝΗ ΠΑΛΛΗ ΠΕΤΡΑΔΙΑ 
-♦- 

Αριθμ. 16192 (5) 

Έγκριση σύμβασης μίσθωσης έργου στο Δήμο 
Μελισσίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (Φ.Ε.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151 /Α/6.8.2004). 

4. Το υπ’ αριθμ. 8295/ΟΔΕ ΚΕΠ/16.2.2006 έγγραφο της Γενι¬ 
κής Γραμματείας Δημόσιας Διοίκησης του ΥΠ.ΕΣ.Δ.ΔΑ. 

5. Το υπ' αριθμ. 11223/15.3.2006 έγγραφο του ΥΠ.ΕΣ.Δ.ΔΑ., 
με το οποίο μας απέστειλε πίνακες κατανομής συμβάσεων 
μίσθωσης έργου, διάρκειας έως 18 μήνες για τους Ο.ΤΑ. Α' 
και Β' βαθμού της Περιφέρειας μας, για την στελέχωση των 
ΚΕΠ, αποφασίζουμε: 

1. Εγκρίνουμε την πρόσληψη 1 ΔΕ ατόμου με σύμβαση μί¬ 
σθωσης έργου και για χρονικό διάστημα (18) μηνών από τον 
Δήμο Μελισσίων για το Κέντρο Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο Δήμος 
Μελισσιών. Οι ανωτέρω συμβάσεις λήγουν (ανεξάρτητα από 
τη διάρκειά τους) από τη χρονική στιγμή που θα στελεχω¬ 
θεί το ΚΕΠ με μόνιμο προσωπικό. 

«Η αμοιβή ορίζεται σε 10,560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το οποίο 
το έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000 € ετησίως και χρηματοδοτείται από τον Τακτικό 
Προϋπολογισμό». 

Σε περίπτωση αποχώρησης, παραίτησης, διακοπής κ.λ.π. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠΕΣΔΔΑ η οποία θα πρέπει να έχει ενημερωθεί 
από την αρμόδια υπηρεσία των ΟΤΑ Α' και Β' βαθμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 16209 (6) 

Έγκριση σύμβασης μίσθωσης έργου στο Δήμο 
Ν. Σμύρνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (Φ.Ε.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004). 

4. Το υπ’ αριθμ. 63256/29.12.2005 έγγραφο του ΥΠ.ΕΣ.Δ.ΔΑ., 
με το οποίο μας απέστειλε πίνακες κατανομής συμβάσεων 
μίσθωσης έργου, διάρκειας έως 15 μήνες για τους Ο.Τ.Α. Α' και 
Β' βαθμού της Περιφέρειας μας, για την στελέχωση των ΚΕΠ, 
των οποίων οι συμβάσεις λήγουν έως τον Μάιο 2006. 

5. Το υπ’ αριθμ. Φ.7/2/8637/1.12.2005 έγγραφο (ορθή επα¬ 
νάληψη) της ΟΔΕ ΚΕΠ του ΥΠ.ΕΣ.Δ.Δ.Α. 

6. Το υπ’ αριθμ. 10378/10.3.2006 έγγραφο του ΥΠ.ΕΣ.Δ.ΔΑ., 
με το οποίο μας απέστειλε συμπληρωματικούς πίνακες κα¬ 
τανομής συμβάσεων μίσθωσης έργου, διάρκειας έως 15 μήνες 
για τους Ο.Τ.Α. Α' και Β' βαθμού της Περιφέρειας μας, για την 
στελέχωση των ΚΕΠ, των οποίων οι συμβάσεις λήγουν έως 
τον Μάιο 2006, αποφασίζουμε: 

1. Εγκρίνουμε την πρόσληψη (1) ατόμου με σύμβαση μί¬ 
σθωσης έργου και για χρονικό διάστημα (15) μηνών από τον 
Δήμο Ν. Σμύρνης για το Κέντρο Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο Δήμος 
Ν. Σμύρνης. 

Οι ανωτέρω συμβάσεις λήγουν (ανεξάρτητα από τη δι- 
άρκειά τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συμπλήρω¬ 
ση χρονικού διαστήματος 24 μηνών, κατά το οποίο το έργο 
συγχρηματοδοτείται από το Επιχειρησιακό Πρόγραμμα «Κοι¬ 
νωνία της Πληροφορίας» Μέτρο 2.2. Για το χρονικό διάστημα 
πλέον του 24μήνου η αμοιβή ορίζεται σε 12.000 € ετησίως και 
χρηματοδοτείται από τον Τακτικό Προϋπολογισμό». 

Σε περίπτωση αποχώρησης, παραίτησης, διακοπής κ.λ.π. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠΕΣΔΔΑ η οποία θα πρέπει να έχει ενημερωθεί 
από την αρμόδια υπηρεσία των ΟΤΑ Α' και Β' βαθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

Αριθμ. οικ. 16210 (7) 

Εγκριση σύμβασης μίσθωσης έργου στο Δήμο 
Πετρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (Φ.Ε.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004). 

4. Το υπ’ αριθμ. 63256/29.12.2005 έγγραφο του ΥΠ.ΕΣΔΑΑ., 
με το οποίο μας απέστειλε πίνακες κατανομής συμβάσεων 
μίσθωσης έργου, διάρκειας έως 15 μήνες για τους Ο.ΤΑ. Α' και 
Β' βαθμού της Περιφέρειάς μας, για την στελέχωση των ΚΕΠ, 
των οποίων οι συμβάσεις λήγουν έως τον Μάϊο 2006. 

5. Το υπ’ αριθμ. Φ.7/2/8637/1.12.2005 έγγραφο (ορθή επα¬ 
νάληψη) της ΟΔΕ ΚΕΠ του ΥΠ.ΕΣ.Δ.Δ.Α. 

6. Το υπ’ αριθμ. 10378/10.3.2006 έγγραφο του ΥΠ.ΕΣ.Δ.Δ.Α., 
με το οποίο μας απέστειλε συμπληρωματικούς πίνακες κα¬ 
τανομής συμβάσεων μίσθωσης έργου, διάρκειας έως 15 μήνες 
για τους Ο.Τ.Α. Α' και Β' βαθμού της ΠεριφέρειΆς μας, για την 
στελέχωση των ΚΕΠ, των οποίων οι συμβάσεις λήγουν έως 
τον Μάϊο 2006, αποφασίζουμε: 

1. Εγκρίνουμε την πρόσληψη (2) ατόμων με σύμβαση μίσθω¬ 
σης έργου και για χρονικό διάστημα (15) μηνών από τον Δήμο 
Πετρούπολης για το Κέντρο Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο Δήμος 
Πετρούπολης. Οι ανωτέρω συμβάσεις λήγουν (ανεξάρτητα 
από τη διάρκειά τους) από τη χρονική στιγμή που θα στε¬ 
λεχωθεί το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το οποίο 
το έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000 € ετησίως και χρηματοδοτείται από τον τακτικό 
Προϋπολογισμό». 

Σε περίπτωση αποχώρησης, παραίτησης, διακοπής κ.λ.π. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠΕΣΔΔΑ η οποία θα πρέπει να έχει ενημερωθεί 
από την αρμόδια υπηρεσία των ΟΤΑ Α' και Β' βαθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. οικ. 16208 (8) 

Έγκριση σύμβασης μίσθωσης έργου στο Δήμο 
Ν. Ιωνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση Περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις. 

2. Τις διατάξεις του άρθρου 6 του ν. 2527/1997 «Συμβάσεις 
μίσθωσης έργου» (Φ.Ε.Κ 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων δη¬ 
μόσιας διοίκησης» (ΦΕΚ 151/Α/6.8.2004). 

4. Το υπ’ αριθμ. 63256/29.12.2005 έγγραφο του ΥΠ.ΕΣ.Δ.ΔΑ., 
με το οποίο μας απέστειλε πίνακες κατανομής συμβάσεων 
μίσθωσης έργου, διάρκειας έως 15 μήνες για τους Ο.Τ.Α. 
Α' και Β' βαθμού της Περιφέρειάς μας, για την στελέχωση 
των ΚΕΠ, των οποίων οι συμβάσεις λήγουν έως τον Μάϊο 
2006. 


5. Το υπ’ αριθμ. Φ.7/2/8637/1.12.2005 έγγραφο (ορθή επα¬ 
νάληψη) της ΟΔΕ ΚΕΠ του ΥΠ.ΕΣ.Δ.ΔΑ. 

6. Το υπ’ αριθμ. 10378/10.3.2006 έγγραφο του ΥΠ.ΕΣ.Δ.ΔΑ., 
με το οποίο μας απέστειλε συμπληρωματικούς πίνακες κα¬ 
τανομής συμβάσεων μίσθωσης έργου, διάρκειας έως 15 μήνες 
για τους Ο.Τ.Α. Α' και Β' βαθμού της Περιφέρειάς μας, για 
την στελέχωση των ΚΕΠ, των οποίων οι συμβάσεις λήγουν 
έως τον Μάϊο 2006, αποφασίζουμε: 

1. Εγκρίνουμε την πρόσληψη (3) ατόμων με σύμβαση μί¬ 
σθωσης έργου και για χρονικό διάστημα (15) μηνών από τον 
Δήμο Ν. Ιωνίας για το Κέντρο Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο Δή¬ 
μος Ν. Ιωνίας. 

Οι ανωτέρω συμβάσεις λήγουν (ανεξάρτητα από τη δι- 
άρκειά τους) από τη χρονική στιγμή που θα στελεχωθεί 
το ΚΕΠ με μόνιμο προσωπικό. 

«Η αμοιβή ορίζεται σε 10.560 € ετησίως μέχρι τη συ¬ 
μπλήρωση χρονικού διαστήματος 24 μηνών, κατά το οποίο 
το έργο συγχρηματοδοτείται από το Επιχειρησιακό Πρό¬ 
γραμμα «Κοινωνία της Πληροφορίας» Μέτρο 2.2. Για το 
χρονικό διάστημα πλέον του 24μήνου η αμοιβή ορίζεται 
σε 12.000 € ετησίως και χρηματοδοτείται από τον τακτικό 
Προϋπολογισμό». 

Σε περίπτωση αποχώρησης, παραίτησης, διακοπής κ.λ.π. 
της σύμβασης έργου με πρωτοβουλία του συμβασιούχου 
δεν θα συνάπτεται νέα σύμβαση σε συνέχεια της προηγού¬ 
μενης που διακόπηκε, χωρίς την προηγούμενη έγκριση της 
ΟΔΕ/ΚΕΠ/ΥΠΕΣΔΔΑ η οποία θα πρέπει να έχει ενημερωθεί 
από την αρμόδια υπηρεσία των ΟΤΑ Α' και Β' βαθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 2838 (9) 

Συγχώνευση του Παιδικού Σταθμού Δ.Δ. Αγιάσματος Δή¬ 
μου Κεραμωτής Ν. Καβάλας με τον Παιδικό Σταθμό Δ.Δ. 
Νέας Καρυάς Δήμου Κεραμωτής Ν. Καβάλας, σε ένα ενι¬ 
αίο Νομικό Πρόσωπο με την επωνυμία «ΠΑΙΔΙΚΟΙ ΣΤΑΘ¬ 
ΜΟΙ ΔΗΜΟΥ ΚΕΡΑΜΩΤΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του ν. 2503/1997 (ΦΕΚ 107/Α') «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

β. Της παρ. 6 του άρθ. 203 του ΔΚΚ (π.δ. 410/1995), σύμφω¬ 
να με τις οποίες είναι δυνατή η συχγώνευση δημοτικών η 
κοινοτικών νομικών προσώπων αυτού του άρθρου, τα οποία 
έχουν συσταθεί με οποιονδήποτε τρόπο και ανήκουν σε 
Δήμο η Κοινότητα, σ’ ένα νομικό πρόσωπο. 

γ. Τις διατάξεις του άρθρου 90 του Κώδικα νομοθεσίας για 
την Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2. Την υπ’ αριθμ. 25/2006 απόφαση του Δημοτικού Συμβου¬ 
λίου του Δήμου Κεραμωτής με την οποία αποφασίζεται η 
συγχώνευση δύο (2) Νομικών Προσώπων του Δήμοι ήτοι: 

α. Του Παιδικού Σταθμού Δ.Δ. Αγιάσματος Δήμου Κε¬ 
ραμωτής Ν. Καβάλας που συστάθηκε με την υπ’ αριθμ. 

4105/6.4.2001 (ΦΕΚ 503/Β730.4.2001) απόφαση του Γενικού 
Γραμματέα Περιφ. Ανατ. Μακεδ. Θράκης και 
β. Του Παιδικού Σταθμού Δ.Δ. Νέας Καρυάς Δήμου Κε¬ 
ραμωτής Ν. Καβάλας, που συστάθηκε με την υπ’ αριθμ. 
4106/6.4.2001 (ΦΕΚ 503/Β'/30.4.2001) απόφαση του Γενικού 
Γ ραμματέα Περιφ. Ανατ. Μακεδ. Θράκης. 

3. Την υπ’ αριθμ. 2550/1.10.2003 απόφαση του Γενικού 
Γ ραμματέα Περιφέρειας Α.Μ.Θ. «Μεταβίβαση αρμοδιοτήτων 
στους Δ/ντές Τοπικών Αυτ/σεων και στους Τμηματάρχες 
των ιδίων Υπηρεσιών», αποφασίζουμε: 

1. Την συγχώνευση του Παιδικού Σταθμού Δ.Δ. Αγιάσμα¬ 
τος Δήμου Κεραμωτής Ν. Καβάλας που συστάθηκε με την 
υπ’ αριθμ. 4105/6.4.2001 (ΦΕΚ 503/Β730.4.2001) απόφαση του 
Γενικού Γραμματέα Περιφ. Ανατ. Μακεδ. Θράκης με τον 
Παιδικό Σταθμό Δ.Δ. Νέας Καρυάς Δήμου Κεραμωτής Ν. Κα¬ 
βάλας, που συστάθηκε με την υπ’ αριθμ. 4106/6.4.2001 (ΦΕΚ 
503/Β'/30.4.2001) απόφαση του Γενικού Γραμματέα Περιφ. 
Ανατ. Μακεδ. Θράκης, σε ένα ενιαίο Νομικό Πρόσωπο με 
την επωνυμία «ΠΑΙΔΙΚΟΙ ΣΤΑΘΜΟΙ ΔΗΜΟΥ ΚΕΡΑΜΩΤΗΣ», 
το οποίο θα διέπεται από τις διατάξεις του π.δ. 410/1995 και 
θα τελεί υπό την εποπτεία του Δήμου Κεραμωτής. 

2. Έδρα του Νομικού Προσώπου με την επωνυμία «ΠΑΙ¬ 
ΔΙΚΟΙ ΣΤΑΘΜΟΙ ΔΗΜΟΥ ΚΕΡΑΜΩΤΗΣ» είναι το Δ.Δ. Νέας 
Καρυάς του Δήμου Κεραμωτής. 

3. Σκοποί του Νομικού Προσώπου είναι: 

α. Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων πρωτίστως των 
εργαζομένων γονέων, την πολύπλευρη νοητική, συναισθη¬ 
ματική, κοινωνική, ψυχοσωματική ανάπτυξη των παιδιών, την 
προπαρασκευή τους για την φυσική μετάβαση τους από 
την οικογενειακή ζωή στο σχολικό περιβάλλον. 

β. Επίσης η διαχείριση των πιστώσεων που διατίθενται 
για τις λειτουργικές δαπάνες, η εκτέλεση μικρών έργων 
για την επισκευή και συντήρηση του σταθμού, η αποκα¬ 
τάσταση φθορών και ζημιών του εξοπλισμού και γενικά ο 
εφοδιασμός με όλα τα μέσα που κρίνονται απαραίτητα 
για τη λειτουργία του. 

γ. Κάθε δραστηριότητα παρεμφερείς η σχετική με τα 
παραπάνω. 

4. Περιουσία του Νομικού Προσώπου είναι. 

Η περιουσία που ανήκει στα πριν τη συγχώνευση νομικά 
πρόσωπα μεταβιβάζεται στο νέο Νομικό Πρόσωπο. 

5. Πόροι του Νομικού Προσώπου είναι: 

α. Η ετήσια επιχορήγηση του Υπουργείου Εσωτερικών 
Δ/σιας Δ/σης και Απ/σης. 

β. Η ετήσια επιχορήγηση του Δήμου Κεραμωτής, που 
καθορίζεται με απόφαση του Δημοτικού Συμβουλίου. 

γ. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

δ. Επιχορήγηση από κάθε άλλη παροχή του κράτους η 
άλλου Νομικού Προσώπου Ιδιωτικού η Δημοσίου Δικαίου, 
είτε απευθείας στο Νομικό Πρόσωπο, είτε προς το Δήμο 
Κεραμωτής για λογαριασμό του. 

ε. Μηνιαία οικονομική εισφορά (τροφεία από οικογένειες 
των φιλοξενούμενων παιδιών, καθοριζόμενών κάθε έτος με 
απόφαση του Διοικητικού Συμβουλίου), 
στ. Οι πρόσοδοι από την περιουσία του. 
ζ. Κάθε άλλη νόμιμη πρόσοδος. 

6. Όργανα Διοίκησης: 

Το νομικό πρόσωπο διοικείται από επταμελές (7μελές) 
Διοικητικό Συμβούλιο, με ισάριθμα αναπληρωμταικά. Η σύν¬ 
θεση του έχει ως εξής: 

α) Δήμαρχος ως Πρόεδρος η οριζόμενος από το Δήμαρχο 
Δημοτικός Σύμβουλος. 

β)Ένας (1) Δημοτικός Σύμβουλος, που ορίζει το Δημοτικό 
Συμβούλιο. 


γ)Ένας (1) εκπρόσωπος των γονέων των παιδιών, που 
φιλοξενούνται στο Νομικό Πρόσωπο. 

δ) Ένας (1) εκπρόσωπος των εργαζομένων στο Νομικό 
Πρόσωπο. 

ε) Τρεις (3) δημότες που έχουν σχέση με το σκοπό του 
Νομικού Προσώπου. 

Η θητεία των μελών του Διοικητικού Συμβουλίου θα ακο¬ 
λουθεί τη δημοτική περίοδο και λήγει με την εγκατάσταση 
του νέου Διοικητικού Συμβουλίου. 

Το Διοικητικό Συμβούλιο εκλεγεί από τα μέλη του τον 
αντιπρόεδρο και το γραμματέα του. 

Το νομικό πρόσωπο εκπροσωπείται στα Δικαστήρια και 
σε κάθε Αρχή από τον Πρόεδρο και όταν αυτός απουσιάζει 
ή κωλύεται απο τον Αντιπρόεδρο. 

7. Από τη δημοσίευση της ανωτέρω απόφασης για τη συγ¬ 
χώνευση στην Εφημερίδα της Κυβερνήσεως, το νέο Νομικό 
Πρόσωπο στο οποίο συγχωνεύτηκαν τα άλλα, υποκαθιστά 
αυτοδίκαια και χωρίς καμία άλλη διατύπωση σε όλα εν γένει 
τα δικαιώματα και τις υποχρεώσεις των συγχωνευθέντων 
νομικών προσώπων, εξομοιούμενο με καθολικό διάδοχο. 

8. Με την παρούσα απόφαση καταργούνται τα Νομικά 
Πρόσωπα που συστάθηκαν με τις υπ’ αριθμ. 4105/6.4.2001 
(ΦΕΚ 503/Β730.4.2001) και υπ’ αριθμ. 4106/6.4.2001 (ΦΕΚ 
503/Β730.4.2001) αποφάσεις του Γ ενικού Γ ραμματέα Περιφ. 
Ανατ. Μακεδ. Θράκης. 

Από τις διατάξεις της παρούσης δεν προκαλείται δαπά¬ 
νη σε βάρος του προϋπολογισμού έτους 2006 του Δήμου 
Κεραμωτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 21 Μαρτίου 2006 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤ. ΜΠΑΖΔΡΑ 

-♦- 

Αριθμ. 24893/3143 (10) 

Έγκριση σύναψης συμβάσεων μίσθωσης έργου από τη 
Νομαρχιακή Αυτοδιοίκηση Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις». 

2) Την υπ’ αριθμ. 3861/εγκ. 2/28.1.2002 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρωσης 
περί τριετή προγραμματισμό προσλήψεων τακτικού, εποχια¬ 
κού προσωπικού και συμβάσεις έργου ΟΤΑ Α' και Β' βαθμού 
ετών 2002-2004 με βάση την ΠΥΣ 55/1998 (ΦΕΚ 252Α/98). 

3) Την υπ’ αριθμ. οικ. 12935/10.3.2006 εγκύκλιο του Υπουρ¬ 
γείου Εσωτερικών, Δημόσιας Διοίκησης και Αποκέντρωσης 
σύμφωνα με την οποία οι αποφάσεις του Γενικού Γραμ¬ 
ματέα Περιφέρειας που αφορούν την έγκριση συμβάσεων 
μίσθωσης έργου αποτελούν κανονιστικές πράξεις και σύμ¬ 
φωνα με τις διατάξεις της περ.γ’ της παρ. 1 του άρθρου 1 
του ν. 301/1976 θα πρέπει να αποστέλλονται για δημοσίευση 
στην Εφημερίδα της Κυβερνήσεως. 

4) Την υπ’ αριθμ. 157/2005 απόφαση του Νομαρχιακού 
Συμβουλίου Καστοριάς περί έγκρισης απασχόλησης προ¬ 
σωπικού στη Νομαρχιακή Αυτοδιοίκηση Καστοριάς με σύμ¬ 
βαση μίσθωσης έργου. 

5) Το υπ’ αριθμ. 10814/15.3.2006 έγγραφο του Υπουργείου 
Εσωτερικών Δημόσιας Διοίκησης και Αποκέντρωσης, με 
το οποίο μας γνωστοποιείται ότι με την υπ’ αριθμ. ΔΙΠΠ/ 
Φ.ΕΓΚΡ. 1/45/935/27.2.2006 απόφαση της Επιτροπής του 
άρθρου 2 παρ. 1 της ΠΥΣ 55/1998 εγκρίθηκε η ανάθεση 

έργου από τη Νομαρχιακή Αυτοδιοίκηση Καστοριάς σε 
έξι (6) άτομα, και συγκεκριμένα, ενός (1) ατόμου κατηγο¬ 
ρίας ΔΕ Διοικητικού, ενός (1) ατόμου ΠΕ ή ΤΕ Υπεύθυνο 
Συμβουλευτικής κατά προτίμηση κατεύθυνσης κοινωνικών 
επιστημών ή ανθρωπιστικών σπουδών, με εμπειρία Εργα¬ 
σιακού Συμβούλου τουλάχιστον 3 ετών και τεσσάρων (4) 
ατόμων ΠΕ ή ΤΕ Εργασιακούς Συμβούλους κατά προτίμη¬ 
ση κατεύθυνσης κοινωνικών επιστημών ή ανθρωπιστικών 
σπουδών, με εμπειρία Εργασιακού Συμβούλου τουλάχιστον 
6 μηνών, για την υλοποίηση της δράσης Συμβουλευτικής 
του σχεδίου «Ολοκληρωμένο Πρόγραμμα Τοπικής Δράσης 
για τη Βελτίωση του επιπέδου απασχόλησης στο Νομό 
Καστοριάς», για χρονικό διάστημα ενός (1) έτους. 

6) Την από 4.11.2005 βεβαίωση του Νομικού Συμβούλου 
της Νομαρχιακής Αυτοδιοίκησης Καστοριάς με το οποίο 
βεβαιώνεται ότι οι συμβάσεις μίσθωσης έργου που θα συ- 
ναφθούν δεν θα υποκρύπτουν εξαρτημένη σχέση εργασίας 
και δεν θα καλύπτουν πάγιες και διαρκείς ανάγκες. 

7) Το γεγονός ότι το ανωτέρω έργο δεν ανάγεται στα 
συνήθη καθήκοντα των υπαλλήλων της Ν.Α., δεδομένου ότι 
αποτελεί έκτακτη ανάγκη που είναι εντελώς διάφορη των 
συνήθων και τακτικών αναγκών της Ν.Α. και δεν μπορεί να 
εκτελεστεί από υπαλλήλους της, αποφασίζουμε: 

Εγκρίνουμε τη σύναψη συμβάσεων μίσθωσης έργου από 
τη Νομαρχιακή Αυτοδιοίκηση Καστοριάς με έξι (6) άτομα, 
και συγκεκριμένα, ενός (1) ατόμου κατηγορίας ΔΕ Διοικη¬ 
τικού, ενός (1) ατόμου ΠΕ ή ΤΕ Υπεύθυνο Συμβουλευτικής 
κατά προτίμηση κατεύθυνσης κοινωνικών επιστημών ή 
ανθρωπιστικών σπουδών, με εμπειρία Εργασιακού Συμ¬ 
βούλου τουλάχιστον 3 ετών και τεσσάρων (4) ατόμων ΠΕ 
ή ΤΕ Εργασιακούς Συμβούλους κατά προτίμηση κατεύθυν¬ 
σης κοινωνικών επιστημών ή ανθρωπιστικών σπουδών, με 
εμπειρία Εργασιακού Συμβούλου τουλάχιστον 6 μηνών, για 
την υλοποίηση της δράσης Συμβουλευτικής του σχεδίου 
«Ολοκληρωμένο Πρόγραμμα Τοπικής Δράσης για τη Βελ¬ 
τίωση του επιπέδου απασχόλησης στο Νομό Καστοριάς», 
για χρονικό διάστημα ενός (1) έτους. 

Η δαπάνη για την απασχόληση των ανωτέρω θα καλυφθεί 
από τον προϋπολογισμό της Νομαρχιακής Αυτοδιοίκησης 
Καστοριάς. 

Το συνολικό ποσό της αμοιβής ορίζεται στα 14.760 ευρώ 
για το ένα (1) άτομο κατηγορίας ΔΕ Διοικητικού, 19.704 
ευρώ για το ένα άτομο ΠΕ ή ΤΕ Υπεύθυνο Συμβουλευτικής, 
17.580 ευρώ για τα δύο (2) εκ των τεσσάρων (4) ατόμων 
ΠΕ ή ΤΕ Εργασιακούς Συμβούλους και 15.450 ευρώ για τα 
υπόλοιπα δύο (2) εκ των τεσσάρων (4) ατόμων ΠΕ ή ΤΕ 
Εργασιακούς Συμβούλους. 

Απαγορεύεται η ανανέωση ή παράταση των ανωτέρω 
συμβάσεων. 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 22 Μαρτίου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

Αριθμ. 24557/3106 (11) 

Συμπλήρωση της υπ’ αριθμ. 4533/28.7.2004 απόφασής μας 
περί καθορισμού ανώτατου ορίου ημερών εκτός έδρας 
μετακινήσεων υπαλλήλων υπηρετούντων στη Ν.Α. Κο¬ 
ζάνης της Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1622/1986 και του π.δ. 51/1987 (ΦΕΚ 
26 Α') «Καθορισμός των Περιφερειών της χώρας για το 


σχεδίασμά, προγραμματισμό και συντονισμό της Περιφε¬ 
ρειακής Ανάπτυξης». 

2. Τις διατάξεις του ν. 2503/1997 «Διοίκηση-Οργάνωση της 
Περιφέρειας, ρύθμιση θεμάτων για την Τοπική Αυτοδιοίκη¬ 
ση και άλλες διατάξεις». 

3. Τις διατάξεις του άρθρου 2, παρ. 3 του ν. 2685/1999, 
όπως συμπληρώθηκαν με τις διατάξεις του άρθρου 25, παρ. 
6 του ν. 2738/1999. 

4. Την υπ’αριθμ. 4533/28.7.2004 απόφασή μας περί καθο¬ 
ρισμού ανώτατου ορίου επιτρεπόμενων ημερών κίνησης 
εκτός έδρας των υπηρετούντων υπαλλήλων στη Νομαρχι¬ 
ακή Αυτοδιοίκηση Κοζάνης, όπως συμπληρώθηκε και ισχύει 
σήμερα. 

5. Το υπ’ αριθμ. 1211/10.3.2006 έγγραφο της Νομαρχιακής 
Αυτοδιοίκησης Κοζάνης, με το οποίο ζητείται συμπλήρωση 
της υπ’ αριθμ. 4533/28.7.2004 απόφασής μας, αποφασίζου¬ 
με: 

Συμπληρώνουμε την υπ’ αριθμ. 4533/28.7.2004 απόφασή 
μας και καθορίζουμε το ανώτατο όριο, των επιτρεπόμενων, 
κατά το τρέχον έτος 2006 και εφεξής, μετακινήσεων εκτός 
έδρας, των υπηρετούντων με οποιαδήποτε σχέση εργασίας, 
υπαλλήλων της Διεύθυνσης Κοινωνικής Ανάπτυξης και της 
Διεύθυνσης Τοπογραφικής της Νομαρχιακής Αυτοδιοίκησης 
Κοζάνης ως εξής: 

Διεύθυνση - Κλάδος-Ειδικότητα Ανώτατο Όριο Επιτρε¬ 
πόμενων Ημερών 

Κοινωνικής Ανάπτυξης - ΠΕ Ιστορικών Αρχαιολόγων - 
120 

Κοινωνικής Ανάπτυξης - ΤΕ Γραφικών Τεχνών και Καλλι¬ 
τεχνικών Σπουδών -120 

Τοπογραφικής - ΥΕ Γενικών Καθηκόντων -120. 

Το ύψος της δαπάνης για τις ανωτέρω μετακινήσεις θα 
ανέλθει στα 10.800,00 ευρώ και θα βαρύνει τον προϋπολο¬ 
γισμό της Νομαρχιακής Αυτοδιοίκησης Κοζάνης. 

Κατά τα λοιπά ισχύει η υπ’ αριθμ. 4533/28.7.2004 απόφασή 
μας όπως συμπληρώθηκε και ισχύει σήμερα. 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 20 Μαρτίου 2006 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- ♦ - 

Αριθμ. 6616 (12) 

Τροποποίηση της υπ’ αριθμ. 583/11.1.1996 απόφασης, περί 
σύστασης αμιγούς Δημοτικής Επιχείρησης με την επω¬ 
νυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΙΩΑΝΝΙ- 
ΝΩΝ (Α.Δ.Ε.Ι.)», όπως σήμερα αυτή ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

Ι.Τις διατάξεις του άρθρου 277 του Δ.Κ.Κ. (π.δ/γμα 
410/1995). 

2. Την απόφαση του Υπουργού Εσωτερικών 25027/ 9.4.1984 
(ΦΕΚ 244/19.4.1984 τ. Β'). 

3. Την υπ’ αριθμ. 645/2005 απόφαση του Δημοτικού Συμ¬ 
βουλίου Ιωαννίνων. 

4. Την υπ’ αριθμ. 20922/19.9.2001 (ΦΕΚ. 1271/Β/2.10.2001) 
απόφασή μας, «Μεταβίβαση αρμοδιοτήτων και παροχή 
εξουσιοδότησης υπογραφής αποφάσεων, εγγράφων κ.λ.π. 
ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ» και 

5. Την Οικονομοτεχνική μελέτη έτους 2006, αποφασί¬ 
ζουμε: 

Τροποποιούμε την παρ. 6 β’ της υπ’ αριθμ. 583/11.1.1996 
απόφασής μας, περί σύστασης επιχείρησης με την επω- 




4668 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


νυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΙΩΑΝΝΙΝΩΝ 
(Α.Δ.Ε.Ι.)», όπως σήμερα αυτή ισχύει, ως εξής: 

Ο Δήμος Ιωαννιτών διαθέτει στην επιχείρηση το χρημα¬ 
τικό ποσό των 14.719.937,64 ευρώ, ως ίδια συμμετοχή στο 
αρχικό κεφάλαιό της (αύξηση κατά 4.000.000,00 ευρώ). 
Κατά τα λοιπά ισχύει η προηγούμενη απόφαση μας. 

Κάλυψη δαπάνης: (Άρθρο 27 ν. 2081/1992). 

Με την παρούσα κανονιστική πράξη ο Δήμος Ιωαννιτών 
επιβαρύνεται με το ποσό των 4.000.000,00 ευρώ, το οποίο 
θα καταβληθεί τμηματικά ανάλογα με τις ανάγκες της 
επιχείρησης και την οικονομική ευχέρεια του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 23 Μαρτίου 2006 

Με εντολή Γενικού Γραμματέα Περιφέρειας 
Ο Προϊστάμενος Γ ενικής Δ/νσης 
ΔΗΜΗΤΡΙΟΣ ΜΠΑΑΤΟΓΙΑΝΝΗΣ 

-♦- 

Αριθμ. 2825 (13) 

Συμμετοχή του Δήμου Πάίων Νομού Αχάίας στο «Σύνδε¬ 
σμο Αξιοποίησης Ανάπτυξης Λίμνης Λάδωνα» (Σ.Α.Α.ΛΙ. 
ΛΑ) στο Νομό Αρκαδίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 206 παρ. 5 και 6 του Δ.Κ.Κ., 
π.δ/τος 410/1995 (ΦΕΚ Α', 231). 

2. Τις διατάξεις των άρθρων 1, 2 και 6 του ν. 2503/1997 
(ΦΕΚ 107/Α'/30.5.1997), που αφορά τη διοίκηση, οργάνωση, 
στελέχωση της Περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις. 

3. Την 5842/2003 απόφασή μας (ΦΕΚ 800/Β/20.6.2003), που 
αφορά τη σύσταση του «Συνδέσμου Αξιοποίησης Ανάπτυ¬ 
ξης Λίμνης Λάδωνα» (Σ.Α.Α.ΛΙ.ΛΑ)». 

4. Την 8/2005 απόφαση του Δημοτικού Συμβουλίου Δή¬ 
μου Πάίων Νομού Αχάίας που αφορά τη συμμετοχή του 
οικείου δήμου στον ανωτέρω Σύνδεσμο και την αποδοχή 
των σκοπών του. 

5. Την 14/2005 απόφαση του Διοικητικού Συμβουλίου 
του «Συνδέσμου Αξιοποίησης Ανάπτυξης Λίμνης Λάδωνα 
(Σ.Α.Α.ΛΙ.ΛΑ)» με την οποία αποδέχεται τη συμμετοχή του 
Δήμου Πάίων Νομού Αχάίας στο Σύνδεσμο. 

6. Το υπ’ αριθμ. 4569/9.2.2006 έγγραφο του ΥΠ.ΕΣ.Δ.Δ.Α. 
σχετικό με τη συμμετοχή του Δήμο Πάίων στον υφιστάμενο 
Σύνδεσμο, αποφασίζουμε: 

Τη συμμετοχή του Δήμου Πάίων Νομού Αχαίας στον 
υφιστάμενο «Σύνδεσμο Αξιοποίησης Ανάπτυξης Λίμνης 
Λάδωνα» (Σ.Α.Α.ΛΙ.ΛΑ) που έχει συσταθεί με την 5842/2003 
απόφασή μας (ΦΕΚ 800/Β/20.6.2003). 

Από τις διατάξεις της παρούσας απόφασης θα προκληθεί 
ετήσια δαπάνη ύψους 2% σε βάρος των τακτικών εσόδων 
του προϋπολογισμού του ανωτέρω Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Μαρτίου 2006 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 


Αριθμ. ΕΡΓ 207 (14) 

Συγκρότηση και ορισμός μελών της Επιτροπής του άρ¬ 
θρου πρώτου της υπ’ αριθμ. Δ14/43309/5.5.2001 απόφα¬ 
σης του ΥΠΕΧΩΔΕ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΟΣ 

Έχοντας υπόψη: 

1. Το ν. 1418/1984 «Δημόσια έργα και ρυθμίσεις συναφών 
θεμάτων». 

2. Το ν. 2503/1997 «Οργάνωση,Στελέχωση, Διοίκηση της 
Περιφέρειας». 

3. Τον Κανονισμό Τεχνολογίας Σκυροδέματος (ΚΤΣ-97). 

4. Το π.δ. 121/2001 «Επιβολή προστίμου για παράβαση των 
διατάξεων του άρθρου 21 του ν. 1418/1984». 

5. Την Δ14/43309/5.5.2001 απόφαση του ΥΠΕΧΩΔΕ «Εγκρι¬ 
ση Κανονισμού διενέργειας ελέγχου ποιότητας υλικών και 
έργων», (ΦΕΚ 332Β/28.3.2001). 

6. Το υπ’ αριθμ. Δ14/48758/22.1.2002 έγγραφο του ΥΠΕ- 
ΧΩΔΕ/ΓΓ ΔΕ/Γ ενική Δ/νση Ποιότητας Δημ. Έργων/Δ/νση 
ΚΕΔΕ. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Συγκροτούμε την Επιτροπή του άρθρου πρώτου της 
αριθμ. Δ14/43309/5.5.2001 απόφασης του ΥΠΕΧΩΔΕ και ορί¬ 
ζουμε τα μέλη της με τους αναπληρωτές τους, για το έτος 
2006, ως ακολούθως: 

1. Αντώνιο Αντωνόπουλο, Πολιτικό Μηχανικό με Α'β στην 
Δ.Δ.Ε./Π.Σ.Ε. με αναπληρωτή τον Χρίστο Τσιμπούρη, Χημικό 
Μηχανικό με σύμβαση Αορ. Χρόνου στο Τμήμα Εργαστηρίου 
Δ.Δ.Ε./Π.Σ.Ε. 

2. Αιμίλιο Ριζογιάννη, Πολιτικό Μηχανικό με Α'β στη 
Δ.Ε.Κ.Ε/Π.Σ.Ε με αναπληρώτρια την Ελισάβετ Τζιόβα, Πολιτι¬ 
κό Μηχανικό με Α'β στο Τμήμα Εργαστηρίου Δ.Δ.Ε/Π.Σ.Ε. 

3. Δημήτριο Νιαβή, Χημικό Μηχανικό με Γ'β στο Τμή¬ 
μα Εργαστηρίου Δ.Δ.Ε./Π.Σ.Ε, με αναπληρώτρια την Όλγα 
Αντωνοπούλου, Πολιτικό Μηχανικό με Γ'β στη Δ.Δ.Ε/Π.Σ.Ε. 

Γραμματέας της επιτροπής ορίζεται η Ανθούλα Ζαχάρη 
Διοικητικός με Β'β στο Τμήμα Εργαστηρίου της Δ/νσης 
Δημοσίων Έργων Π.Σ.Ε. 

2. Έργο της Επιτροπής είναι η διενέργεια ελέγχων των 
έργων, δημοσίων ή ιδιωτικών και ελέγχων στους τόπους 
παραγωγής, σύνθεσης, διακίνησης και αποθήκευσης των 
χρησιμοποιούμενων στα έργα υλικών, καθώς και στα μέσα 
μεταφοράς τους, η σύνταξη της σχετικής έκθεσης, καθώς 
και κάθε άλλη ενέργεια, σύμφωνα με τα οριζόμενα στην 
υπ’ αριθμ. Δ14/43309/5.5.2001 απόφαση του ΥΠΕΧΩΔΕ και 
στα Παραρτήματα που την συνοδεύουν. 

3. Η παρούσα απόφαση ισχύει από της δημοσιεύσεώς 
της μέχρι 31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Μαρτίου 2006 

Ο Γ ενικός Γ ραμματέας Περιφέρειας 
ΚΩΝ/ΝΟΣ ΕΞΑΡΧΟΣ 

